නව පොලිස්පති සී.ඩී. වික්‍රමරත්න අද (27) පස්වරුවේ ජනාධිපති ගෝඨාභය රාජපක්ෂ හමුවුණා.ඒ, ජනාධිපති කාර්යාලයේදීයි.එහිදී ජනාධිපතිතුමා නව පොලිස්පතිවරයාට සිය සුබ පැතුම් පිරිනැමූ අතර පොලිස්පතිවරයා විසින් ජනාධිපතිවරයා වෙත සමරු තිළිණයක් ද පිළිගැන් වූ බවයි ජනාධිපති මාධ්‍ය අංශය පවසන්නේ.සී.ඩී. වික්‍රමරත්න මෙරට 35 වන පොලිස්පතිවරයායි.1986 දී ආධුනික සහකාර පොලිස් අධිකාරිවරයෙකු ලෙස සේවයට එක්වූ ඔහු කොළඹ විශ්ව විද්‍යාලයේ මෙන්ම කොතලාවල ආරක්ෂක විද්‍යා පිඨයේ ද උපාධිධාරයෙක්.මිට අමතරව ඔහු බ්‍රැඩ්ෆෝර්ඩ් විශ්ව විද්‍යාලයේ සහ හාර්වඩ් විශ්ව විද්‍යාලයේ පශ්චාත් උපාධි ඩිප්ලෝමා හදාරා තිබෙනවා.